Pila volatilis arenosa
Pila volatilis arenosa est genus athleticum follis volatilis similis, quod a binis turmis binorum lusorum in campo arenosa luditur. Campus lusorius in partes duas rete divisus est, quae ambae longitudine octo metrorum latitudineque metrorum octo sunt. Rete in certaminibus virilibus, item atque in folli volatili virorum, altitudine 243 centimetrorum, in muliebribus autem certaminibus altitudine 224 cm, haud aliter ac in folli volatili mulierum, stat. Pilā volatili arenosā in Olympiis aestivis inde ab Olympiis anni 1996 luditur.